Ferdinand I (Romania)

Ferdinand I (24. elokuuta 1865 Sigmaringen, Saksan liitto – 20. heinäkuuta 1927 Sinaia, Romania) oli Romanian kuningas vuosina 1914−1927. == Suku == Ferdinand oli Hohenzollern-Sigmaringenin prinssi Leopoldin ja Portugalin prinsessa Antonian (1845–1913) poika. Infanta Antonia oli Portugalin kuningatar Maria II:n ja Ferdinand II:n kolmanneksi vanhin tytär. == Kuningas == Vuonna 1889 Ferdinandin setä, Romanian ensimmäinen kuningas Kaarle I, adoptoi Ferdinandin tehden tästä kruununperijänsä. Ferdinand nousi Romanian valtaistuimelle Kaarle I:n kuoltua elokuussa 1914, vain hieman sen jälkeen kun ensimmäinen maailmansota oli puhjennut. Saksalaissyntyinen kuningas onnistui aluksi pitämään Romanian suursodan ulkopuolella, mutta elokuussa 1916 Ferdinand liitti maansa ympärysvaltojen rintamaan. Suurten vastoinkäymisten jälkeen sota kääntyi lopulta Romanialle menestykseksi. Keskusvaltojen ja Venäjän romahdettua vuonna 1918 Bessarabia, Bukovina ja Transilvania liitettiin Romaniaan. Ferdinandia juhlittiin maan yhdistäjänä, ja vuonna 1922 hänet kruunattiin symbolisesti uudelleen Alba Iuliassa kaikkien romanialaisten kuninkaaksi. Ferdinand kuoli Sinaiassa vuonna 1927. Uudeksi kuninkaaksi tuli hänen vasta kuusivuotias pojanpoikansa Mikael I, jonka puolesta maata johti kolmehenkinen holhoojahallitus. ==Avioliitto ja lapset== Ferdinand avioitui vuonna 1893 Edinburghin prinsessa Marian (1875–1938) kanssa. Heille syntyi kuusi lasta: # Karol II (1893–1953), 1. puoliso Ioana Maria Valentina "Zizi" Lambrino; poika Mircea Gregor Carol Lambrino, avioliitto mitätöitiin; 2. puoliso Tanskan ja Kreikan prinsessa Helena, poika Mikael I.; 3. puoliso Elena "Magda" Lupescu, ei jälkeläisiä # Elisabeta (1894–1956), puoliso 1921–1935 Kreikan kuningas Yrjö II, ei jälkeläisiä # Maria (1900–1961), puoliso Jugoslavian kuningas Aleksanteri I, kolme lasta, poika Pietari II. # Nicolae (1903–1978), Romanian holhoojahallituksen jäsen 1927–1930, kaksi avioliittoa, ei jälkeläisiä # Ileana (1908–1991), 1. puoliso Itävalta-Toscanan arkkiherttua Anton, kuusi lasta; 2. puoliso tohtori Stefan Issarescu # Mircea (1913–1916), kuoli kolmivuotiaana == Kunnianosoituksia == === Romanialaiset === * Romanian tähden ritarikunta * Romanian kruunun ritarikunta * Mikael Rohkean sotilasritarikunta Lähde: === Ulkomaalaiset === * Hohenzollernin perheen ritarikunta (Preussi) * Mustan kotkan ritarikunta (Preussi, 1893) * Punaisen kotkan ritarikunta (Preussi) * Leopoldin ritarikunta (Belgia) * Pyhän Aleksanterin ritarikunta (Bulgaria) * Kunnialegioona (Ranska) * Ruhtinas Danilo I:n ritarikunta (Montenegro) * Alankomaiden leijonan ritarikunta (Alankomaat) * Valkoisen Kotkan ritarikunta (Puola) * Virtuti Militari (Puola, 1923) * Kahden ritarikunnan nauha (Portugali) * Pyhän Andreaksen ritarikunta (Venäjä, 1894) * Pyhän Aleksanteri Nevskin ritarikunta (Venäjä) * Valkoisen kotkan ritarikunta (Venäjä) * Pyhän Annan ritarikunta (Venäjä) * Pyhän Stanislauksen ritarikunta (Venäjä) * Pyhän Yrjön ritarikunta (Venäjä) * Valkoisen kotkan ritarikunta (Serbia) * Karađorđen tähden ritarikunta (Serbia) * Serafiimiritarikunta (Ruotsi, 1907) * Vapahtajan ritarikunta (Kreikka) * Saksilais-ernstiläisen dynastian ritarikunta (Saksin herttuakunnat) * Albrekt Karhun ritarikunta (Anhalt) * Pyhän Hubertin ritarikunta (Baijeri, 1908) * Ludvigin ritarikunta (Hesse, 1894) * Tuoksuruutakruunun ritarikunta (Saksi) * Pyhän Tapanin ritarikunta (Itävalta-Unkari, 1890) * Kultaisen taljan ritarikunta (Itävalta-Unkari, 1909) * Valkoisen leijonan ritarikunta (Tšekkoslovakia, 1925) * Elefanttiritarikunta (Tanska, 1908) * Bathin ritarikunta (Yhdistynyt kuningaskunta, 1892) * Sukkanauharitarikunta (Yhdistynyt kuningaskunta) * Kuninkaallinen viktorialaisketju (Yhdistynyt kuningaskunta) * Kuninkaallinen viktorialaisritarikunta (Yhdistynyt kuningaskunta) Lähde: ==Lähteet== == Aiheesta muualla == * Ferdinand Ensimäisen kruunajaiset, Suomen Kuvalehti, 04.11.1922, nro 44, s. 9, Kansalliskirjaston digitaaliset aineistot Luokka:Romanian hallitsijat ja valtionpäämiehet Luokka:Hohenzollernin hallitsijasuku Luokka:Vuonna 1865 syntyneet Luokka:Vuonna 1927 kuolleet